Thomas Sankara

Kapten Thomas Isidore Noël Sankara [to-ma i-si-dor no-él sang-ka-ra] (21 Disember 1949 – 15 Oktober 1987) adalah seorang panglima tentera dan negarawan dariBurkina Faso. Beliau berkhidmat sebagai Presiden negara itu melalui sebuah kudeta pimpinan Blaise Compaoré pada 4 Ogos 1983 yang menggulingkan pemerintahan Jean-Baptiste Ouedraogo; pemerintahannya turut mengubah nama Volta Hulu menjadi Burkina Faso genap setahun setelah itu.

Peranan beliau dalam memimpin revolusi penting di negaranya serta perwatakannya yang banyak disegani rakyatnya serta di benua Afrika menjadikan beliau dianggap sebagai "Che Guevara Afrika".

 Awal hidup 
Thomas lahir di bandar Yako di bahagian utara Volta Utara (kini Burkina Faso) pada 21 September 1949 dalam sebuah keluarga menganut mazhab Gereja Katolik Rom. Ibunya berketurunan Mossi manakala ayahnya berdarah kacukan Mossi dan Fulani, ayahnya merupakan seorang anggota dalam Gendarmerie Perancis yang terlibat dalam pertempuran malah dijadikan tahanan perang semasa Perang Dunia Kedua. Kedudukan ayahnya dalam tentera ini mampu mengeluarkan keluarganya daripada kancah kemiskinan serta hidup dalam keadaan serba mewah.

Beliau bersekolah di Bobo-Dioulasso, sebuah bandar jauh di barat daya Volta Utara; beliau sangat tekun dalam pembelajarannya terutamanya dalam bifdang matematik dan bahasa Perancis. Beliau juga seorang yang warak pada usia mudanya dan kerap menghadiri majlis-majlis gereja.

Ibu bapanya mahukannya menjadi seorang paderi setelah beliau menghabiskan persekolahannya, namun Thomas lebih mahu menyertai Tentera Darat Burkina Faso sebagai seorang askar.;

 Kerjaya ketenteraan 
 Pemerintahan 
Pada tanggal 15 Oktober 1987, Thomas Sankara bersama 12 penjawat tertinggi pemerintahan Burkina Faso terbunuh dalam kudeta berdarah yang didalangi oleh bekas rakan seperjuangannya sendiri, Blaise Compaoré.

 Lihat pula 
 Sejarah Burkina Faso

 Rujukan 

 Sumber utama 
 Biographie de Thomas Sankara : La Patrie ou la Mort..., de Bruno Jaffré ISBN : 2-7384-5836-X • 1997 halaman 268
  Les années Sankara de la révolution à la Rectification, de Bruno Jaffré ISBN : 2-7384-5967-6 • 1989 edisi baru pada 1997 halaman 336




 Pautan luar 
  http://www.mathaba.net/www/black/sankara.shtml 
  Thomas Sankara WebSite
  http://www.afrik.com/article6258.html
  http://fr.allafrica.com/stories/200308041051.html
  http://www.togoforum.com/Ap/ap1015022.htm 

Sankara, Thomas
Sankara, Thomas
Sankara, Thomas
Sankara
Kategori:Pemimpin yang berkuasa melalui rampasan kuasa
Kategori:Pemimpin yang digulingkan melalui rampasan kuasa